ФК Шахцёр Салігорск

**«Шахцёр»** — былы футбольны клуб з горада Салігорска. Чэмпіён Беларусі (2005, 2020, 2021), уладальнік Кубка Беларусі (2004, 2014, 2019).

## Гісторыя 
Клуб заснаваны ў 1961 годзе. З 1969 года клуб граў у Першай лізе чэмпіянату БССР. З 1992 года — у Вышэйшай лізе чэмпіянату Беларусі.

У пачатку сезона 2021 фан-рух «Шахцёра» адмовіўся падтрымліваць клуб, пакуль у краіне працягваюцца палітычныя судовыя справы, збіццё і забойства людей за ўласныя меркаванні.

У сезоне 2022 года каманда фінішавала ў чэмпіянаце на першым месцы. 30 студзеня 2023 года ў клубе адбыліся ператрусы, быў затрыманы дырэктар Аляксандр Марчанка. Пазней стала вядома, што Следчы камітэт Рэспублікі Беларусь распачаў крымінальную справу па факце спробы подкупу ўдзельнікаў спартыўных спаборніцтваў.

11 мая 2023 года Беларуская федэрацыя футбола па выніках справы па дагаварным матчам пакарала «Шахцёр»: клуб быў пазбаўлены чэмпіёнства 2022 года, 30 ачкоў у чэмпіянаце 2023 года і 20 ачкоў у чэмпіянаце 2024 года, атрымаў штраф; дыскваліфікацыі і штрафы таксама атрымалі прадстаўнікі клуба Аляксандр Уладзіміравіч Марчанка і Уладзімір Нідэргаус, футбаліст Мікіта Корзун; таксама быў ануляваны вынік матча 30-га тура 2022 года з бабруйскай «Белшынай» (4:1), абедзвюм камандам прысуджаны тэхнічныя паражэнні.

У той жа дзень клубу было адмоўлена ў атрыманні ліцэнзіі УЕФА, з-за чаго ён быў пазбаўлены права ўдзельнічаць у Лізе чэмпіёнаў.

22 мая 2023 года «Шахцёр» быў пазбаўлены яшчэ 5 ачкоў у чэмпіянаце 2023 года. У выніку каманда адразу апынулася ў канцы табліцы, пазней з-за нявыплат былым ігракам на «Шахцёр» былі накладзены забароны на трансферы, многія ігракі летам 2023 года пакінулі клуб. Тым не меней, нягледзячы на пагаршэнне вынікаў, каманда перагнала ў табліцы мінскі «Энергетык-БДУ» і бабруйскую «Белшыну», скончыўшы сезон на 13-м месцы з 15.

«Шахцёр» пакінуў элітны дывізіён па выніках сезона-2024, пасля чаго не заявіўся ні ў адзін з турніраў пад эгідай Асацыяцыі БФФ. У чэрвені 2025 года клуб пачаў працэдуру банкруцтва. У 2026 годзе празнаны банкрутам ФК «Шахцёр» выключаны з членаў АБФФ.

## Дасягненні 
### БССР 
* **Пераможца Кубка БССР** (3): 1985, 1986, 1988

### Рэспубліка Беларусь 
* **Чэмпіянат Беларусі**
**  **Пераможца** (3): 2005, 2020, 2021, 2022
**  **Другое месца** (6): 2010, 2011, 2012, 2013, 2016, 2018
**  **Трэцяе месца** (8): 2002, 2004, 2006, 2007, 2014, 2015, 2017, 2019
* **Кубак Беларусі**
** **Пераможца** (3): 2004, 2014, 2019
* **Суперкубак Беларусі**
** **Пераможца** (2): 2021, 2023

## Статыстыка выступленняў 
## Галоўныя трэнеры 
* Мікалай Касцюкевіч (1985—1993 — ?)
* Мікалай Гурчанкоў (сярэдзіна 1990-х)
* Іван Тупольскі (сярэдзіна 1990-х)
* Георгій Плотнікаў (сярэдзіна 1990-х)
* Канстанцін Афанасьеў (1996—1997)
* Іван Шчокін (1997 — студзень 2000)
* Мікалай Касцюкевіч (студзень 2000 — студзень 2002)
* Юрый Вяргейчык (студзень 2002 — май 2009)
* Анатоль Багавік ( у маі — чэрвені 2009)
* Аляксей Вяргеенка ( у чэрвені — верасні 2009; верасень — лістапад 2009)
* Эдуард Малафееў (лістапад 2009 — май 2010)
* Уладзімір Журавель ( у красавіку — чэрвені 2010; чэрвень 2010 — снежань 2013)
* Сяргей Бароўскі (студзень 2014 — чэрвень 2015)
* Сяргей Нікіфарэнка ( у чэрвені — жніўні 2015; жнівень 2015 — лістапад 2016)
* Алег Кубараў (снежань 2016 — ліпень 2017)
* Марак Зуб (ліпень 2017 — красавік 2018)
* Сяргей Ташуеў (красавік 2018 — лістапад 2019)
* Сяргей Нікіфарэнка ( у лістападзе 2019)
* Юрый Вернідуб (лістапад 2019 — жнівень 2020)
* Станіслаў Сувораў ( у верасні 2020)
* Раман Грыгарчук (верасень 2020 — ліпень 2021)
* Сяргей Гурэнка (ліпень — верасень 2021)
* Аляксей Бага (верасень — снежань 2021)
* Іван Біёнчык (снежань 2021 — красавік 2022)
* Сяргей Ташуеў (красавік — верасень 2022)
* Міліч Чурчыч ( у верасні — снежні 2022)
* Аляксей Бага (снежань 2022 — снежань 2023)
* Станіслаў Сувораў (са снежня 2023)

## Заўвагі 
## Крыніцы 
## Спасылкі 
* Афіцыйны сайт 
* 

Шахцёр Салігорск